རྩོམ་པ་པོ་རྨེའུ་བཟོད་པ་ལགས་བཙན་ཁྲིད་བྱེད་དགོས་དོན་རྒྱུ་མཚན་ཁ་གསལ་ཤེས་རྟོགས་བྱུང་མེད་ནའང་།ས་གནས་ཡུལ་མི་རྣམས་ཀྱིས་ཚོད་དཔག་བྱས་པ་ལྟར་ན།ཁོང་གིས་སྐད་འཕྲིན་ནང་༼རྨེའུ་བཟོད་པའི་འཕྲིན་སྟེགས་༽ཟེར་བའི་སྒེར་ངོས་ཟིན་བྲིས་ཤིག་གཉེར་ནས།རང་དང་གཞན་གྱིས་བྲིས་པའི་བོད་ནང་གི་རང་ལུས་མེར་སྲེག་ངོ་རྒོལ་དང་།བོད་མིའི་རང་དབང་དང་བོད་དོན་འཐབ་རྩོད་སོགས་དང་འབྲེལ་བའི་རྩོམ་ཡིག་མང་པོ་ཞིག་སྔ་ཕྱིར་བརྒྱུད་སྤེལ་བྱས་དང་བྱེད་བཞིན་པ་མ་ཟད།ལྷག་པར་སྒེར་གཉེར་ཟིན་བྲིས་དེའི་ནང་དུ་༼རང་དབང་གི་ཆེད་དུ་ལག་པ་གནམ་ལ་ཕྱར་བ།༽ཞེས་པ་དང་།ཕྱི་ཟླ་༡༢་ཚེས་༢༣་ཉིན་རང་ལུས་མེར་སྲེག་གནང་མཁན་ཚེ་པེ་སྐྱིད་ལགས་ཀྱི་བློས་གཏོང་དང་ཆོད་སེམས་ཀྱི་སྐོར་ལ་ཁོང་གིས་རྒྱ་ཡིག་ཐོག་བྲིས་པའི་༼དཔའ་མོ།༽ཞེས་པ་སོགས་ཀྱི་རྩོམ་ཡིག་སྤེལ་བའི་རྐྱེན་མིན་འགྲོ་སྙམ་པའི་སེམས་འཚབ་བྱེད་བཞིན་ཡོད་འདུག